alexandrainst/scandi-wiki huggingface dataset:
Venoge

Venoge er ei elv i kantonen Vaud i Sveits, og ei sideelv til Rhône via Genfersjøen. Den sveitsiske diktaren Jean Villard Gilles har skrive eit dikt om elva, La Venoge i 1954.

Geografi 
Venoge har kjelda si ved L'Isle i kantonen Vaud og renn 44 km ned til Genfersjøen, ved Saint-Sulpice.

Løp
Mellom kjelda i L'Isle og Genfersjøen, renn Venoge gjennom Cuarnens, La Chaux i Cossonay, Moiry, Chevilly, Ferreyres, La Sarraz, Eclépens, Lussery-Villars, Daillens, Cossonay, Penthalaz, Penthaz, Gollion, Vufflens-la-Ville, Aclens, Bussigny-près-Lausanne, Bremblens, Echandens, Ecublens, Denges, Préverenges før ho når Saint-Sulpice.

Sideelvar
 Veyron
 Molombe
 Senoge

Kjelder 
Denne artikkelen bygger på «Venoge (river)» frå ,  den 8. mars 2012.  
 

Elvar i Sveits
Sideelvar til Rhône
Geografi i Vaud
Versoix-elva

Versoix er ei elv i Frankrike og Sveits. Ho har ei lengd på 22,8 km og munnar ut i Genfersjøen. 

Elva spring ut i Jurafjella i Ain i Frankrike som Rivière la Divonne. Ho renn austover gjennom Divonne-les-Bains og Lac de Divonne før ho går inn i kantonen Vaud. Frå der svingar ho sørover og 10,5 km av elva dannar grensa mellom Frankrike og Sveits, før ho går inn i kantonen Genève. Her held ho fram austover mot Versoix der ho munnar ut i innsjøen.

Kjelder
Denne artikkelen bygger på «Versoix (river)» frå ,  den 8. mars 2012.  
 

Elvar i Frankrike
Elvar i Sveits
Internasjonale elvar i Europa
Rhône
Aelbert Cuyp

Aelbert Jacobszoon Cuyp () var ein nederlandsk kunstnar, i hovudsak landskapsmålar, som arbeidde i Dordrecht, der han både var fødd og døydde. Han vert rekna som ein av dei fremste nederlandske landskapsmålarane på 1600-talet.

Liv og gjerning
Cuyp vart fødd inn i ei målarfamilie i Dordrecht. Han var son og elev av målaren Jacob Gerritsz. Cuyp og brorson til Benjamin Gerritsz. Cuyp. Farfaren var ein glasmålar Gerrit Gerritszoon Cuyp. Han skal ikkje ha hatt nokon annan lærar enn faren, men var òg påverka av Jan van Goyen.

Cuyp måla mest nederlandske landskap med menneske og dyr, særleg av storfe, men også sjømotiv med båtar. Dessutan måla han stilleben og portrett. I behandlinga av sollyset har Cuyp vorte samanlikna med Claude Lorrain. Trass i at han aldri var i Italia, måla han eit gullskimrande sollys over sine nederlandske landskap som minner om det ein kan sjå ved Middelhavet og på måleri derifrå. Heimstaden Dordrecht kan ein ofte skimte i bakgrunnen på måleria hans.

Cuyps tidlege landskapsmåleri har vorte blanda i hop med dei faren hans måla, og ein reknar med at dei to omkring 1641 samarbeidde med eit par måleri.

Ein Cuyp-hausse mellom engelske kunstsamlarar mot slutten av 1700-talet er grunnen til at dei fleste av måleria hans gjennom nokre få tiår hamna i engelske samlingar. Berre eit fåtal kom til dei nederlandske musea.

Kjelder

Denne artikkelen bygger på «Aelbert Jacobsz. Cuyp» frå ,  den 8. mars 2012.

Bakgrunnsstoff

Nederlandske målarar
Målarar frå 1600-talet
Verzasca-elva

Verzasca er ei 30 km lang fjellelv som spring ut frå Pizzo Barone og munnar ut i Maggioresjøen i Sveits. Ho er kjend for det klåre, turkise vatnet. Verzascademninga ligg nokre få kilometer opp elva frå innsjøen. 

Verzascadalen ligg i Ticino, den italiensktalande delen av Sveits.

Kjelder 
Denne artikkelen bygger på «Verzasca River» frå ,  den 8. mars 2012. 
 oppgav desse kjeldene:

Elvar i Sveits
Elvar i Ticino
Kallali

Kallali er ein liten stad med gardsbruk og nokre hytter som ligg ved sørsida av Lysefjorden i Ryfylke. Staden ligg berre ein kilometer lenger ut i fjorden frå kraftbygda Flørli. Truleg grunna dette fekk garden Kallali tidleg telefon, sjølv om dei to stadene er skilte av stupbratte fjell.

Namnet kjem av at det ligg tvers over fjorden frå Kallastein, og ein kunne kalla over til kvarandre, og t.d. invitera til kaffi. Det er dei einaste to gardane/stadene i Lysefjorden som ligg slik.

Kjelder 

 Kallali friseres - aftenbladet.no 

Stader i Forsand
Geografi i Sandnes
Veyron-elva

Veyron er ei elv i kantonen Vaud i Sveits.

Veyron har kjelda si i Bière i Vaud og renn ned til Ferreyres, der ho flyt saman med Venoge i eit område kalla Tine de Conflens.

Løp 
Veyron renn gjennom 
Bière
Ballens
Apples
Pampigny
Chavannes-le-Veyron
Grancy
La Chaux i Cossonay
Dizy
Chevilly
La Sarraz
Ferreyres

Sideelvar
Etremble
Malagne
Morand
Lamponnex
Gèbre

Kjelder

Denne artikkelen bygger på «Veyron (river)» frå ,  den 8. mars 2012.  

Elvar i Sveits
Geografi i Vaud
Wigger-elva

Wigger (tidlegare òg kalla Wiggeren) er ei elv i dei sveitsiske kantonane Luzern og Aargau. Ho er ei viktig sideelv til Aare. Wigger er kring 41 km lang og renn frå sør til nord det meste av leia. Den største byen i Wiggerdalen er Zofingen.

Elva spring ut på nordsida av Napf i kantonen Luzern nær grensa til kantonen Bern kring 1300 moh. Her vert elva kalla Enziwigger. Ho renn gjennom ein smal dal mot Hergiswil bei Willisau der dalen vert breiare og flatare. Kort tid etter den vesle byen Willisau tek ho i mot Buchwigger og vert frå her berre kalla Wigger. Dalen vert stadig breiare og dannar ei vid slette. Nord for Dagmersellen er Wigger stort sett kanalisert og renn delvis parallelt med motorvegen A2. Mellom Reiden og Brittnau kryssar elva inn i Aargau. Ho munnar ut i Aare mellom Rothrist og Aarburg ved 395 moh. 

Sideelvar til Wigger er Seewag, Wanger-Rot, Ron, Luthern og Hürnbach.

I 1821 vart løpet til Wigger kanalisert i Aargau.

Kjelder 
Denne artikkelen bygger på «Wigger (river)» frå ,  den 8. mars 2012. 
 oppgav desse kjeldene:

Elvar i Sveits
Geografi i Aargau
Geografi i Luzern
Sideelvar til Aare
Songesand

Songesand er ein stad ved nordsida av Lysefjorden i Ryfylke. Staden ligg aust for Bakken gard, og nordvest for Kallali på hi sida av fjorden. Det bur ingen fastbuande i bygda i dag, men lenger oppe i dalen er det nokre få gardsbruk som framleis er i drift.

I tidlegare tider budde det periodevis opptil 36 menneske på staden. Postopneriet låg nede ved fjorden, medan skulehus og bedehus låg midtvegs mellom gardane langs den 3 km lange vegen. I dag er skulen nedlagt. Fram til vegsambandet med Årdal i Hjelmeland (Fylkesveg 661 i Rogaland) blei ferdig utbygd i 1994, var båt og telefon einaste moglege kommunikasjon ut. Staden har framleis anløp av hurtigbåt året rundt.

Kjelder 

 Denne artikkelen bygger på «Songesand» frå , den 8. mars 2012. 

Stader i Forsand
Geografi i Sandnes
Busetnader i Sandnes
Val Curciusa

Val Curciusa er ein fjelldal i Graubünden i Sveits. I området ved San Bernardino-passet knyter han saman Rheinwalddalen og Misoxdalen.

Val Curciusa går sørover frå Nufenen i retning mot Misoxdalen, og endar opp ved Bocchetta di Curciusa, ein fjellovergang, som er mogeleg å sjå direkte frå San Bernardino mot søraust. Dalen er kring 9 km lang og vert drenert av elva Areua, som munnar ut i Hinterrhein ved Nufenen.

Sjølv om dalen drenerer mot nord, er om lag 85 % av området, fram til om lag 2 km før samløpet mellom Areua og Hinterrhein, i kommunen Mesocco sør for nedslagsfelt.

Dei høgaste fjelltoppane på austsida av dalen er Pizzo Tambo, sør for Areuapasset og Guggernüll, nord for passet. Dei høgaste toppane på vestsida er Piz de la Lumbreida, sør for stien til Val Vignun og Einshorn nord for stien.

Galleri

Kjelder

Denne artikkelen bygger på «Val Curciusa» frå ,  den 8. mars 2012. 
 oppgav desse kjeldene:
 
 Den tyske versjonen av artikkelen

Bakgrunnsstoff 

Curciusa
Curciusa
Dalar i Alpane
Dischma

Dischma er ein dal i kommunen Davos i Sveits. Han er den midterste av tre lange, slake, parallelle fjelldalar som strekkjer seg søraust frå Davosplatået mot Engadin. I nordaust ligg Flüela og i sørvest ligg Sertigdalen.  Dischmadalen vert drenert av Dischmabach. Dalbotnen ligg om lag 1500-2000 moh. Dei viktigaste sidedalane er Rüedisch Tälli og Rinertälli.

Det ligg fleire små busetnader og fjellenger i dalen. Av dei viktigaste finn ein In den Büelen, Wildi, Uf den Chaiseren, In den Stücken, Stillberg, Hof, Teufi, Boden, Gadmen, Am Rin, Grossalp og Dürrboden.

I enden av dalen går det to pass over til Engadin: Scalettapasset og Fuorcla Grialetsch. Dette passet var viktig i seinmellomalderen og tidleg moderne tid for vinimport frå Valtellinadalen til Davos.  Øvst i dalen ligg Scalettabreen mellom Piz Grialetsch (3131 moh) og Scalettahorn (3068 moh).

Av fjell på Flüelasida finn ein Schwarzhorn, Piz Radönt, Sentischhorn og Baslersch Chopf. På Sertigsida finn ein Bocktenhorn, Jatzhorn og Jakobshorn, som er omgjeven av skiheisar.

Kjelder
Denne artikkelen bygger på «Dischma» frå ,  den 8. mars 2012. 
 oppgav desse kjeldene: 
Den tyske versjonen av artikkelen.
 

Dalar i Sveits
Dalar i Graubünden
Dalar i Alpane
Emmental

Emmental er eit område vest i det sentrale Sveits, og ein del av kantonen Bern. Det er eit åslendt landskap som består av nedslagsfelta til elvane Emme og Ilfis. Regionen er hovudsakleg eit jordbruksområde, særleg meieridrift. Av kjende byar i området finn ein Burgdorf og Langnau.

Det består av distrikta Burgdorf, Trachselwald og Signau i kantonen Bern og Emmental vart ein del av den administrative regionen Emmental-Oberaargau den 1. januar 2010. Distriktet Fraubrunnen er delt mellom Emmental og Bern-Mittelland.

Den originale emmentalosten vert produsert her, og meieriindustrien dominerer stadig den lokale økonomien.

Kultur

Typiske gardshus i Emmental har eit bratt tak med overheng som nesten når bakken.

Forfattaren Jeremias Gotthelf (1797–1854) var pastor i Emmental, og skreiv om  regionen.

Emmental spelte også ei viktig rolle i historia til mennonittane.

Kjelder 

Denne artikkelen bygger på «Emmental» frå ,  den 8. mars 2012. 
 oppgav desse kjeldene: 
Den tyske versjonen av artikkelen.

Bakgrunnsstoff

Turisme i Emmental

Dalar i Sveits
Geografi i Bern
Fischingertal

Fischingertal er ein fem kilometer lang dal mellom Mumpf og Schupfart i distriktet Rheinfelden i kantonen Aargau i Sveits.

Kjelder
Denne artikkelen bygger på «Fischingertal» frå ,  den 8. mars 2012.  
 

Geografi i Aargau
Dalar i Sveits
Glatttal

Glattdalen (tysk Glattal eller Glatttal) er ein region og ein dal i kantonen Zürich i Sveits.

Elva Glatt er ei sideelv til Rhinen i Zürcher Unterland i kantonen Zürich. Ho er kring 38,5 km lang og renn frå Greifensee gjennom dalen og munnar ut i Rhinen ved Rheinfelden. 

Region Glatttal består av distrikta Uster, Dielsdorf og Bülach, og forstadsbyane og kommunane Bassersdorf, Bülach, Dietlikon, Dübendorf, Fällanden, Glattfelden, Höri, Kloten, Oberglatt, Opfikon-Glattbrugg, Rümlang, Schwerzenbach, Wallisellen og Wangen-Brüttisellen. I tillegg ligg fleire bydelar i Zürich i Glattal.

Glattal er tett folkesett og her ligg mellom anna Zürich lufthamn.

Kjelder
Denne artikkelen bygger på «Glatt Valley» frå ,  den 8. mars 2012.

Bakgrunnsstoff
 Agglomerationslandschaften: Das Glattal
 

Regionar i Sveits
Dalar i Sveits
Geografi i Zürich
Gürbetal

Gürbetal (Gürbedalen) i Sveits ligg mellom byane Bern og Thun, vest for elva Aare. Her ligg kommunane Seftigen og dei kring denne. Dalen er kalla opp etter elva Gürbe, som renn gjennom dalen. Den største byen i Gürbedalen er Belp.  Gürbedalen og Aaredalen er fråskilde av Belpberg.  

Gürbedalen er 1-2 km brei. Dalbotnen er flat og oppdyrka. Kanalar gjer at dalen er flaumregulert. Kål er ein av dei viktigaste avlingane frå dalen og sauerkraut frå kålen vert produsert i Burgistein og Mühlethurnen. På grunn av dette vert Gürbedalen ofte kalla «Kålland» (sveitsartysk Chabisland).

Kjelder
Denne artikkelen bygger på «Gürbetal» frå ,  den 8. mars 2012.  
 

Dalar i Sveits
Geografi i Bern
Lysebotn kraftverk

Lysebotn kraftverk  er eit  vasskraftverk ved Lysebotn i enden av Lysefjorden i Ryfylke. Delar av magasina og nedbørsfeltet ligg i Hjelmeland kommune.

Kraftverket utnyttar eit fall på 610 meter frå inntaksmagasinet Storatjødna til Lysefjorden. Magasina for kraftverket er elles: Strandavatnet, med regulering mellom 619 og 635 moh, Breidavatnet, med regulering mellom 683 og 658 moh, Nilsebuvatnet, med regulering mellom 731 og 717 moh, og Lyngsvatnet, med regulering mellom 686 og 636 moh. Det blir òg overført vatn frå ei rekke bekkeinntak.

Kraftverket starta produksjonen i 1953 og blei utvida i 1964. Lyse Energi har fått konsesjon til å bygga eit nytt kraftverk i Lysebotn, som erstatning for det gamle. Det nye kraftverket vil henta vatn direkte frå Lyngsvatnet, og produksjonen vil då auka med 160 GWh.

Meld årsproduksjon i dag er på 1194 GWh. Installert effekt er 210 MW. Det er installert peltonturbinar.

Kraftverket er eigd av Lyse Energi.

Kjelder
Denne artikkelen bygger på «Lysebotn kraftverk» frå ,  den 8. mars 2012.  
 

Kraftverk i Forsand
Kraftverk skipa i 1953
Val d'Hérens

Val d'Hérens er ein fjelldal i kantonen Valais i Sveits. Han vart danna av Hérensbreen, som trekte seg attende mot slutten av den siste istida. 

Han strekkjer seg frå Rhônedalen til fleire høge fjell - dent Blanche, dent d'Hérens, Mont Collon, Mont Blanc de Cheilon. Dalen er eit populær utgangspunkt for fjellturar i området. 

Området har to fjelltoppar over 4 000 meter: la Dent Blanche på 4357 moh og la Dent d'Hérens på 4171 moh. Andre toppar langs dalen er Grand Cornier, Mont Collon, Pigne d'Arolla, Vouasson, Rosablanche, og Mont Blanc de Cheillon.

I dalen ligg landsbyane:
Arolla 
Les Haudères
Grande Dixence   
La Sage   
Evolène   
Euseigne   
Saint-Martin
Hérémence   
Thyon Les Collons   
Mase   
Vernamiège   
Vex   
Nax

Herenskveget er kalla opp etter dalen.

Kjelder
Denne artikkelen bygger på «Val d'Hérens» frå ,  den 8. mars 2012.

Bakgrunnsstoff
Nettside

Geografi i Valais
Herens
Dalar i Alpane
Val d'Illiez

Val d'Illiez er ein dal i kantonen Valais i Sveits. Han skil dei nordlege og lågare fjelltoppane i Chablais-Alpane frå Dents du Midi.

Dalen startar ved Monthey og deler seg ved Troistorrents:

Sjølve Val d'Illiez med landsbyane Val-d'Illiez og Champéry
Val de Morgins, mellom Troistorrents og Morgins

Landsbyar
 Troistorrents
 Val-d'Illiez
 Champéry

Kjelder

Denne artikkelen bygger på «Val d'Illiez» frå ,  den 8. mars 2012.  

Regionar i Sveits
Illiez
Geografi i Valais
Dalar i Alpane
Isentobel

Isentobel eller Eisentobel ('jerngjelet') er ein liten dal i kantonen Schwyz i Sveits. Han ligg i dei sentrale sveitiske Alpane, like bakom Ibergereggpasset og rundt 50 km frå Zürich.

Kjelder

Denne artikkelen bygger på «Isentobel» frå ,  den 8. mars 2012.  

Dalar i Sveits
Schwyz
Limmattal

Limmatdalen eller Limmattal er ein dal og ein region i kantonen Zürich og Aargau i Sveits.

Limmat er den 35 km lange elva som renn gjennom dalen og ligg i Zürich og Aargau. Limmat er eit framhald av elva Linth, og vert kalla Limmat etter at ho renn ut av Zürichsjøen, i byen Zürich. Elva munnar ut i Aare. Samløpet skjer nordaust for byen Brugg, like etter munningen til Reuss og like før Aare sjølv munnar ut i Rhinen. Samløpet til dei tre elvane Aare, Reuss og Limmat vert kalla Wasserschloss.

Den økonomiske Region Limmatal består av distrikta Dietikon og Baden, byane og kommunane Zürich, Oberengstringen, Unterengstringen, Schlieren, Weiningen, Urdorf, Dietikon, Bergdietikon, Geroldswil, Oetwil, Spreitenbach, Würenlos, Killwangen, Neuenhof, Wettingen, Baden, Ennetbaden, Obersiggenthal, Untersiggenthal og Turgi.

Limmattal er tett folkesett og har ein god infrastruktur.

Kjelder
Denne artikkelen bygger på «Limmat Valley» frå ,  den 8. mars 2012.

Bakgrunnsstoff
 

Regionar i Sveits
Dalar i Sveits
Aarevassdraget
Geografi i Zürich
Geografi i Aargau
Lötschental

Lötschental er den største dalen på nordsida av Rhônedalen i kantonen Valais i Sveits. Han ligg i Bern-Alpane, og elva Lonza renn ned dalen frå kjelda si ved Langgletscher.

Den vakre dalen strekkjer seg 27 km frå Lötschenlücke (3178 moh) ved toppen av Langgletscher til enden av dalen ved Steg/Gampel (630 moh). Han er omgjeve av over 3000 meter høge fjell, som Bietschhorn (3934 moh), Hockenhorn (3293 moh), Wilerhorn (3307 moh) og Petersgrat (3205 moh). Jungfrau-Aletsch verneområde er det mest bredekte område i Dei sveitsiske Alpane og vart gjort til ein naturleg verdsarvstad av UNESCO i 2001. Dette området omfattar sørlege og austlege delar av Lötschental.

Dei største landsbyane i Lötschental er Wiler og Kippel. Andre landsbyar i dalen er Ferden og Blatten. I alt bur det kring 1500 menneske i dalen. 

Lötschental vart truleg først busett i romartida, men var isolert frå resten av omverda fram til byrjinga av 1900-talet. Dalen var særleg vanskeleg å nå om vinteren, fram til Lötschbergbahn (BLS) (1907–1913) vart bygd ut og knytte dalen til ei internasjonale jernbanelinje. 

Turisme har i aukande grad teke over for jordbruk som hovudnæring i dalen, særleg etter at gondolbanen frå Wiler til Lauchernalp vart bygd i 1972.  Lötschental er i dag ein populær vintersportstad.

Bakgrunnsstoff
Jungfrau-Aletsch-Bietschhorn-Gebiet 
Turisme i Lötschental
Gemeinde Kippel
Webkamera frå Laucheralp

Tschäggättä

Dalar i Sveits
Geografi i Valais
Dalar i Alpane
Mattertal

Matterdalen eller Mattertal ligg sørvest i Sveits, sør for Rhônedalen i kantonen Valais. Landsbyen Zermatt er den viktigaste busetnaden i dalen, som er omgjeve av fleire fjell over 4000 moh, som Matterhorn.

Geografi
Dalen ligg i Wallis-Alpane og vert drenert av Matter Vispa, ei sideelv til Rhône. Sjølve dalen endar ved Stalden der han møter Saasdalen. Den vidare dalen held fram nokre kilometer til han når byen Visp og den øvre delen av elva Rhône. Dalen startar mellom dei høge toppane sør for Zermatt (Monte Rosa, Matterhorn) på grensa til Italia. Den øvre delen er bredekt og den nest største isbreen i Alpane, Gornerbreen ligg ved foten av Monte Rosa (4 634 moh), medan Zmuttbreen ligg ved foten av Matterhorn (4 478 moh). Kring landsbyen Randa ligg Weisshorn (4 505 moh) og Dom (4 545 moh). Høgdeskilnaden mellom talweg og toppane på begge sider er over 3 km. Dalen er totalt om lag 40 km lang.

Busetnader
Zermatt (1 600 moh), med om lag 5 600 innbyggjarar, er den største og høgastliggande byen i dalen. St. Niklaus følgjer med 2 400 innbyggjarar. Mellom dei ligg dei mindre landsbyane Täsch og Randa. Landsbyane Grächen, Embd og Törbel ligg oppfor dalen. Stalden ligg i enden av dalen på 800 moh.

Kjelder 
Denne artikkelen bygger på «Mattertal» frå ,  den 8. mars 2012. 
 oppgav desse kjeldene: 
Kart frå Swisstopo
 

Geografi i Valais
Dalar i Sveits
Dalar i Alpane
Reichenbachtal

Reichenbachtal er ein dal i Oberhasli i kantonen Bern i Sveits. Han ligg i kommunen Schattenhalb, og knyter Meiringen med Grosse Scheidegg-passet mot Grindelwald. Elva som renn gjennom dalen, Reichenbach, dannar Reichenbachfalla før ho munnar ut i Aare i Meiringen.

Rosenlaui er den høgastliggande busetnaden i dalen, om lag halvvegs opp i dalen på 1328 moh. Dalen er òg kjend som Rosenlauital etter busetnaden. Rosenlaui hotell er av dei eldste i regionen og vitnar om tidleg turisme i Sveits på midten av 1800-talet.

På austsida av dalen ligg Wetterhorn (3692 m), Engelhörner (2782 m), Wellhorn (3m), i tillegg til Rosenlauibreen. Aust for dalen ligg Rosenlauischlucht, ei djup og smal kløft danna av smeltevatnet frå Rosenlauibreen.

Lenger opp i dalen ligg Schwarzwaldalp.

Bakgrunnsstoff 
geobilete.ch

Aarevassdraget
Dalar i Sveits
Geografi i Bern
Dalar i Alpane
Saastal

Saastal eller Saasdalen er ein dal i kantonen Valais i Sveits. På andre sida av fjellet Dom ligg Mattertal. 

Fram til 1893 var kommunane Almagell, Balen, Fee og Grund eit enkelt sokn. 

Mattmarksee er eit reservoar i dalen bygd i 1960-åra. 

Regionen har fleire store vintersportstader, som Saas-Fee, Saas-Grund og Saas-Almagell.

Kjelder
Denne artikkelen bygger på «Saastal» frå ,  den 8. mars 2012.  
 

Saas
Geografi i Valais
Dalar i Alpane
Schächental

Schächental er ei fjelldal i Uri i Sveits, danna av elva Schächen. Dalen strekkjer seg 10 km austover frå Altdorf.

I Schächental ligg kommunane Bürglen (525 m), Spiringen (923 m) og Unterschächen (995 m). Dalen endar ved Klausenpasset (1948 moh), som går over til Urnerboden og Glarus. Ein sidedal, Hinter Schächen har greiner sør for Unterschächen, og strekkjer seg 4 km. Han endar brått i den bratte nordsida til Gross Windgällen.

På veg ut av dalen renn Schächen forbi Altdorf og munnar ut i Reuss ved Attinghausen.

Kjelder 
Denne artikkelen bygger på «Schächental» frå ,  den 8. mars 2012.

Bakgrunnsstoff

Dalar i Sveits
Geografi i Uri
Reussvassdraget
Dalar i Alpane
Seeztal

Seeztal er ein dal i kantonen St. Gallen i Sveits, som strekkjer seg 10 km aust for Walensee, danna av elva Seez. Dalen ser ut som ei venstre grein av Rhinendalen ved Sargans, men det er eit vasskilje ved Mels. I Seeztal ligg kommunane Walenstadt (425 m), Flums (453 m) og Mels (500 m). 

Motorvegen A3 og Chur-Zürich-banen følgjer dalen.

Kjelder
Denne artikkelen bygger på «Seeztal» frå ,  den 8. mars 2012.  
 

Dalar i Sveits
Aarevassdraget
Geografi i St. Gallen
Sernftal

Sernftal eller Kleintal er ein dal i Glarus-Alpane i Glarus Süd i kantonen Glarus i Sveits. Han er danna av Sernf, ei sideelv til Linth frå høgre. I Sernftal ligg landsbyane Elm (977 m) og Engi (812 m). Panixpasset på 2407 moh går over til Sernftal med Vorderrheindalen i Graubünden.

I dalen ligg den viktige geologiske forkastinga Glarner Hauptüberschiebung. Det finst ein modell av forkastinga i American Museum of Natural History.

Kjelder 
Denne artikkelen bygger på «Sernftal» frå ,  den 8. mars 2012. 
 oppgav desse kjeldene:

Dalar i Sveits
Aarevassdraget
Geografi i Glarus
Dalar i Alpane
Sihltal

Sihldalen eller Sihltal er ein dal som høyrer til regionen Zimmerberg-Sihltal i distriktet Horgen i kantonen Zürich i Sveits. 

Sihl er ei 68 km lang elv i kantonane Schwyz (SZ) og Zürich (ZH). Dalen utgjer delar av distrikta distriktet Einsiedeln (øvre Sihldalen), Horgen (ZH) og Zürich. 

Området langs Zürichsjøen er forma av den venstre morenen etter isbreane i istida, og leiet er i dag Zürichsjøen og Sihldalen. Sihldalen er skogkledd, men det finst òg oppdyrka område. Den nedre delen av dalen er tett folkesett. Sihltal er eit velkjent fritidsområde og populært for fot- og sykkelturar.

Kjelder
Denne artikkelen bygger på «Sihl Valley» frå ,  den 8. mars 2012.

Bakgrunnsstoff 
 Region Zimmerberg-Sihltal 
 Zürichsjøen-ormådet

Geografi i Zürich
Dalar i Sveits
Regionar i Sveits
Simmental

Simmental er ein fjelldal i Berner Oberland i Sveits. Han strekkjer seg frå Lenk til Boltigen, meir eller mindre frå sør til nord (Obersimmental), og frå der til dalen endar ved Wimmis nær Spiez går han frå vest til aust (Niedersimmental). Han består av kommunane Lenk, St. Stephan, Zweisimmen, Boltigen, Oberwil, Därstetten, Erlenbach, Diemtigen og Wimmis. Elva Simme renn gjennom dalen. 

Somme landsbyar er viktige vintersportstader i regionen Bern, som Lenk og Zweisimmen. Frå Zweisimmen kan ein òg gå til Gstaad og så til Château-d'Œx.

Lenger opp ligg Jaunpasset, som må kryssast for å gå frå Bulle til Freiburg, og Hahnenmoos, som knyter Lenk til Adelboden.

Kjelder

Denne artikkelen bygger på «Simmental» frå ,  den 8. mars 2012.  

Dalar i Sveits
Berner Oberland
Dalar i Alpane
Aarevassdraget
Tösstal

Tössdalen eller Tösstal er ein dal og ein region i kantonen Zürich i Sveits.

Dalen utgjer delar av Zürcher Oberland inkludert distrikta Hinwil, Pfäffikon og Winterthur, i tillegg til delar av Zürcher Unterland (nedre Tössdalen). 

Vanlegvis er Tösstal namnet på den øvre Tössdalen, altså den smale delen søraust for byen Winterthur. Elva Töss spring ut ved Tössstock (1154 moh) og renn gjennom dalen med kommunane og landsbyane Steg, Lipperschwändi og Wellenau (landsbyar i Fischenthal), Bauma, Juckern, Blitterswil, Saland, Tablat, Wila, Turbenthal, Zell, Rikon, Kollbrunn og Sennhof nær Winterthur. Tösstal er eit populært fritidsområde.

Nedre Tössdalen er den mykje breiare og flatare delen vest for Winterthur; og utgjer delar av Winterthur kalla Töss og Wülflingen, kommunane Neftenbach, Pfungen, Dättlikon, Embrach, Rorbas, Freienstein og Teufen der elva Töss munnar ut i Rhinen ved Tössegg.

Kjelder
Denne artikkelen bygger på «Töss Valley» frå ,  den 8. mars 2012. 
 oppgav desse kjeldene: 
 Hans Bernhard: Wirtschafts- und Siedelungsgeographie des Tösstales. In: Jahresberichte der Geographisch-Ethnographischen Gesellschaft in Zürich, Vol. 11, 1910-1911 (Digitalisat )
 Kurt Hutter et al.: Das Tösstal. Birkenhalde Verlag, 2007. ISBN 9783905172492

Bakgrunnsstoff 
 Website Sonntags-Zeitung: Verträumtes Tösstal

Dalar i Sveits
Regionar i Sveits
Rhinenvassdraget
Geografi i Zürich